OzLabs/hebrew-wiki-articles huggingface dataset:
מערכת הביטחון הבלארוסית

חגיגות יום הניצחון (9 במאי) במינסק.]] 
מערכת הביטחון הבלארוסית היא באחריותם של מגוון סוכנויות כמו המיליציה, המשמר הנשיאותי, הוועדה לביטחון המדינה וגופי אכיפת החוק של משרד הפנים.

== רשימת סוכנויות ==
לוחמי יחידת SaKhR.
* מיליציה — שירות המשטרה של בלארוס, בפיקוח משרד הפנים, שנחשב לרשות השיטור ואכיפת החוק העיקרית בבלארוס.
* חיל הפנים (войскі Унутраныя) – כוח ז'נדרמריה.<ref>https://www.mvd.gov.by/m/ru/page/vnutrennie-vojska</ref>
** חטיבת המשטרה המיוחדת העצמאית השישית
* יחידת AMAP — יחידת משטרה מיוחדת במיליציה.
* יחידת SaKhR, יחידת תגובה מהירה מיוחדת — יחידת השתלטות
* ארגוני משטרה חשאיים
** משמר הנשיא
** הוועדה לביטחון המדינה
*** יחידת יהלום למלחמה בטרור
*** יחידת אלפא
* הוועדה הממלכתית לרפואה משפטית של בלארוס
* ועדת החקירות של בלארוס
* משרד המשפטים של בלארוס
* התובע הכללי של בלארוס

== שיתוף פעולה עם סוכנויות בינלאומיות ==
משרד הפנים משתף פעולה עם מספר ארגוני אכיפת חוק בינלאומיים, ביניהם אינטרפול ומשרד האו"ם לסמים ופשע. הוא גם משתף פעולה הארגון לביטחון ושיתוף פעולה באירופה אשר בחסות פרויקטים ותוכניות רבות סייע בפיתוח יכולות אכיפת החוק בבלארוס.

== בתי כלא ==
* אמריקאנקה
* טירת פישצ'לאוסקי

== הערות שוליים ==

*
California (שיר)

California (בעברית: קליפורניה) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, .<ref name=":0"></ref><ref name=":2"></ref> השיר יצא לאור ב-30 באוגוסט 2019, ביחד עם שאר שירי האלבום.<ref name=":0" /><ref name=":2" />

השיר הגיע למקום ה-13 במצעד ה-.<ref></ref>

== רקע וכתיבה ==
השיר נכתב על ידי לנה דל ריי וזאק דויס והופק על ידי דל ריי, דויס וג'ק אנטונוף אשר כתב ביחד איתה את "Venice Bitch" ו-"Mariners Apartment Complex".<ref></ref><ref></ref><ref name=":3"></ref> השיר הוא מעין בלדת פופ, אשר נכתב בהשראת המדינה קליפורניה.<ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות.<ref></ref>

== ביקורות ==
בפיצ'פורק סקרו את השיר בחיוב רב, תוך שנכתב עליו כי "בשיר הסוחף הזה, לנה מתהדרת ואומרת כי 'אתה אף פעם לא צריך להיות חזק יותר ממה שאתה באמת'." עוד הוסיפו ואמרו כי "לאורך השיר, המדינה הקלושה [קליפורניה] עליה היא שרה, באה לידי ביטוי ככל שהוא מתקדם".<ref></ref>

הגרדיאן סקרו את השיר בחיוב גם כן, תוך שאמרו "מן הסתם היה זה בלתי נמנע שלנה דל ריי תכתוב יום אחד שיר שקוראים לו קליפורניה. זאת, לאחר שכבר כתבה שירים על מקומות כמו "Brooklyn Baby", "West Coast" ו-"Venice Bitch"." עוד הוסיפו ואמרו כי "בשיר, מדברת דל ריי על "אהבה מטורפת" כאות זיכרון מסוים".<ref></ref>

ברולינג סטון סקרו את האלבום , תוך שציינו כי זהו אחד מהשירים באלבום בהם לנה דל ריי "מחיה מחדש את פנטזיות הרוק הקל שלה משנות השבעים של המאה הקודמת".<ref></ref>

== וידאו קליפ ==
האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום.<ref name=":1"></ref> נכון לאפריל 2020, מונה הצפיות שלו עומד על למעלה מ-4 מיליון צפיות, מה שהופך אותו לאחד מהנצפים ביותר באלבום.<ref name=":1" />

קליפ המילים של השיר הועלה ליוטיוב ב-31 באוגוסט 2019, תוך שהצליח לצבור למעלה ממיליון צפיות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על קליפורניה
בלטלקום

בלטלקום (בבלארוסית: «Белтэлекам») היא חברת התקשורת הלאומית של בלארוס.
== פעילות ==
החברה הנמצאת בבעלות מלאה של ממשלת בלארוס ומופעלת על ידי משרד התקשורת, לחברה רשת קווים של סיבים אופטיים והיא הספקית היחידה לטלפוניה נייחת בבלארוס. היא מספקת שיחות למרחקים ארוכים ובינלאומיים, גישה בפס רחב לאינטרנט באמצעות ADSL ושירותי Wi-Fi. 

החברה הוקמה בשנת 1995 כחברה ממשלתית האחראית על שירותי התקשורת במדינה, שהופרדו ממשרד התקשורת שבמסגרתו הוענקו שירותים אלה עד להקמת החברה. בדומה למקבילתה הרוסית, החברה נוטלת חלק בפרויקטים ממשלתיים בתחום התקשורת האלקטרונית והיא מפתחת את מיזם הממשל האלקטרוני (לרבות פורטל השירותים הממשלתיים) ואת מערכת המחשוב של הבחירות לפרלמנט ולנשיאות.

ב-2021 החלה בלטלקום לשתף פעולה עם חברת התקשורת הקוריאנית SRPOST במטרה לקדם הקמת ערים חכמות בבלארוס ולפתח פתרונות תקשורת מתקדמים. 

בעקבות ההתרחשויות הפוליטיות בבלארוס בשנת 2021, והטענות לפגיעה בזכויות אדם במדינה, האיחוד האירופי פתח בחרם על מוסדות המדינה בהן גם בלטלקום.

==שירותים==
* שרותי טלפוניה מקומית ובינעירונית. לרוסטלקום תשתית טלפוניה הגדולה ברוסיה, עם מרכזיות הפרוסות בכל רחבי המדינה.
* שרותי רט"ן
*חיבור פס רחב לאינטרנט באמצעות הטכנולוגיות ADSL, ו-VDSL
* שירותי ספק אינטרנט
*רשתות IP/VPN
*אבטחת רשתות תקשורת
* שירותי תקשורת בינלאומית באמצעות כבלים תת-ימיים
* שרותי תמסורת

== ראו גם ==
* בזק
* רוסטלקום
== קישורים חיצוניים ==

* 

קטגוריה:חברות בלארוסיות
קטגוריה:חברות תקשורת אירופאיות
בלארוספילם

בלארוספילם (בבלארוסית: Беларусьфільм) הוא אולפן הקולנוע הלאומי הראשי של בלארוס וחברת הקולנוע הגדולה במדינה.

מנכ"ל: ולדימיר קראצ'בסקי.

== היסטוריה ==
הקולנוע בבלארוס החל בשנת 1924, כאשר אורגן המינהל הממלכתי לקולנוע וצילום (בלגוסקינו).<ref>[http://www.belarusfilm.by/studio/history/ Official site] </ref> <ref></ref><ref></ref> בשנת 1928 נוצר בלנינגרד אולפן קולנוע בשם "בלארוס הסובייטית" שעבר למינסק בשנת 1939.

הפקת הסרטים נקטעה על ידי מלחמת העולם השנייה וחזרה מחדש בשנת 1946, כאשר האולפן קיבל את שמו הנוכחי "בלארוספילם".. בתקופת ברית המועצות זכה האולפן לכינוי פרטיזנפילם, בגלל התפוקה הגדולה של הסרטים המציגים את מאבק הפרטיזנים הסובייטים נגד הכיבוש הנאצי. אולם האולפן נודע גם בסרטי הילדים שלו.

האולפן הפיק עד היום 131 סרטי אנימציה. <ref>[http://animator.ru/db/?ver=eng&p=show_studia&sid=28&sp=2 Chronological list of Belarusfilm animated films] at animator.ru</ref> הפרויקט הראשון שלו היה בשיתוף עם Soyuzmultfilm בשנת 1963; סרט עלילתי סטופ-מושן בשם "שימו לב! הקוסם נמצא בעיר!". <ref>[http://animator.ru/db/?ver=eng&p=show_film&fid=2371 Attention!]</ref> הפקת סרטי אנימציה עקבית, עם זאת, לא החלה עד 1972. עיקר התפוקה הייתה ברוסית ולא בבלארוסית.

בין הבמאים המוקדמים בעידן הסובייטי שפיקחו על סרטי האולפן הם: אלכסנדר פיינץ, אולג פרליך, ולדימיר גרדין, ולדימיר קורש-סבלין, גריגורי רושל, בוריס שפיס, יורי טריך ומיכאיל ורנר.

בשנת 1997 נשיא בלארוס אלכסנדר לוקשנקו חתם על צו להפיכת האולפנים לאולפני בעלי חשיבות לאומית ושמם הרשמי הם אולפני הקולנוע הלאומיים "בלארוספילם".

בלארוספילם הוא גם מארגן משותף של פסטיבל הסרטים Listapad שנערך במינסק, בלארוס בנובמבר. מאז 2018 האולפנים גם מעניקים חסות לפרס הקולנוע הלאומי של בלארוס שנוצר באותה שנה ביוזמת משרד התרבות של בלארוס. בשנת 2019 צולם חלק גדול מהסרט "החוליה" בבלארוספילם. זהו הסרט הראשון של בוליווד שצולם בבלארוס. באותה שנה האולפנים הפיקו את סרט הפנטזיה הראשון בתולדות בלארוס מאז 1980: "הרפתקאות פרנטיש וירוויץ'".

במהלך ההפגנות בבלארוס (2020), פעילות האולפנים הוקפאה ואתר האינטרנט הרשמי נפל.

== סרטים נבחרים ==
=== ברית המועצות ===

=== בלארוס ===

== ראו גם ==
* מוספילם
* לנפילם
* סויוזמולטפילם
* הקולנוע הסובייטי

== קישורים חיצוניים ==

* 

* [http://cinema.museum.by/en המוזיאון לתולדות הקולנוע בבלארוס]

==הערות שוליים==

קטגוריה:אולפני הנפשה
קטגוריה:אולפני קולנוע
קטגוריה:קולנוע בבלארוס
קטגוריה:מינסק
בית המשפט העליון של בלארוס

ממוזער
בית המשפט העליון של הרפובליקה של בלארוס (Вярхоўны суд Рэспублікі Беларусь<ref></ref>) הוא בית הדין הגבוה ביותר בבלארוס. המשימות הכלליות כוללות פיקוח על בתי משפט נמוכים יותר ויכולות להעניק גזר דין בתחומים של משפט אזרחי ופלילי כללי. בניגוד לבית המשפט העליון בארצות הברית, סוגיות חוקתיות אינן נשלחות לבית המשפט העליון בבלארוס, אלא נשלחות לבית משפט נפרד המכונה בית המשפט החוקתי. השופטים לבית המשפט העליון ממונים על ידי הנשיא.

ב-1 בינואר 2014 התמזג בית המשפט הכלכלי העליון של בלארוס עם בית המשפט העליון.<ref>[http://revera.by/en/analytical_materials_en-court_system_in_the_republic_of_belarus.html Court System in the Republic of Belarus] REVERA 22 January 2014</ref>
== נשיאי בית המשפט ==
* אולדזימיר קראבאי (1991—1997), כיהן כיושב ראש בית המשפט עליון של בלארוס הסובייטית בשנים 1988–1991.
* וליאנצין סוקאלה (1997—ואילך)
== קישורים חיצוניים ==

* 
* [http://court.by/ אתר בית המשפט] 
== הערות שוליים ==

קטגוריה:בתי משפט עליונים לפי מדינה
קטגוריה:בלארוס: חוק ומשפט
ריבוע קסם-על

ריבוע קסם-על או ריבוע קסם מושלם הוא ריבוע קסם בגודל 4 על 4, שבו כל שורה, כל עמודה וכל אלכסון, וכן רביעיית המספרים בפינות, הרביעייה הפנימית, וארבעת רבעוני הריבוע, מסתכמים כולם לאותו מספר<ref></ref>. ריבועי קסם-על ידועים במתמטיקה<ref></ref> ובאמנות<ref></ref> עוד מזמנים עברו, וזכו לעדנה במאה ה-20 באדריכלות<ref></ref> ובתחום שעשועי המתמטיקה<ref></ref>.

קוסמים משתמשים בריבוע קסם-על לתעלול מרשים. במסגרת התעלול, מבקש המבצע מאחד האנשים בקהל להציע לו מספר יעד, גיל המשתתף למשל, ובונה מול הקהל במהירות ריבוע קסם-על המקיים שסכומו הוא המספר המבוקש. קוסם מיומן עשוי להגדיל את רושם התעלול על ידי בקשה מאחד השומעים לנחש מספר יעד, התבוננות בשומע תוך כדי דו-שיח אתו, ניחוש מספר היעד ובנית ריבוע קסם-על עבור מספר היעד<ref></ref>.

== תעלול הקוסמים ==
ביצוע התעלול על ידי שינון ריבוע קסם אחד ועשית חישובים להשגת מספר יעד חדש
הדגמות של התעלול באנגלית ובעברית, מראות ביצוע של התעלול<ref></ref><ref></ref>. התעלול מתבצע באופן הבא:
#המבצע מצייר ריבוע קסם-על עבור מספר יעד 30 אשר כולל את המספרים 0–15. המבצע משנן את הריבוע בעל פה.
#המבצע בוחר ארבעה "מספרי מפתח" בריבוע הקסם כך שבכל אחת מהרביעיות המסתכמות במספר היעד 30 יש מספר מפתח אחד ולא יותר.
# המבצע נדרש לשנות את ריבוע קסם-על עם מספר יעד אחר. נניח 49 (במקום 30).
#המבצע מוסיף ל"מספרי מפתח" את ההפרש בין בין מספרי היעד. בדוגמה שלנו מוסיף 49-30=19.
#מתקבל ריבוע קסם-על עבור מספר יעד 49.
דרך חדשה לבצע את התעלול פורסמה ב-2023<ref></ref>. בדרך זו מאפשר מדגים התעלול לאחד מהצופים לרשום ספרה במקום שרירותי, דבר שמונע מהמבצע לשחזר מזיכרונו את רוב הריבוע ומעמיד אותו בפני אתגר של סידור מחדש של הריבוע. בהתפתחות נוספת, המדגים משתמש בתעלול כדי למצוא מספר סודי שאחד הצופים מנחש אך אינו מגלה למדגים.<ref></ref> 

== יצירת ריבוע קסם-על==
ריבוע לטיני הוא ריבוע של n שורות ו-n עמודות, שבכל שורה ובכל עמודה שלו כתובים אותם n סמלים שונים, בלי חזרות. לדוגמה:

2 0 3 1

0 1 2 3

1 3 0 2

3 2 1 0

ריבוע גרקו-לטיני הוא ריבוע עם שתי מערכות סימנים (אלפבית יווני ולטיני, לדוגמה) שכל אחת מהן מסודרת כריבוע לטיני, ואין חזרה בכל הריבוע על זוג סימנים משתי מערכות הסימנים. ריבוע גרקו-לטיני מודגם בציור 5 שבו מערכת סימנים אחת היא של צבעים שונים ומערכת הסימנים השנייה היא של צורות גאומטריות שונות. הדוגמה של ציור 5 היא של ריבוע גרקו-לטיני מיוחד שבו גם האלכסונים מסודרים כך שאין חזרה על סימנים. אפשר להוכיח בקלות כי בריבוע גרקו-לטיני 4X4 קיום הדרישה על ידי האלכסונים גורם לכך שגם ארבע הפינות, ריבוע 2X2 האמצעי וארבעת הרבעונים מקיימים את הדרישה שאין חזרה על סימנים.
השגת ריבוע קסם-על על ידי התאמת מספרים לסימנים של הריבוע הגרקו-לטיני
אוילר הציע בניית ריבוע קסם תוך שימוש בריבוע גרקו-לטיני. לשם כך, יש להתאים כל סימן למספר, כפי שמראה ציור 6. כל אתר בריבוע, כולל סימן אחד ממערכת הסימנים הראשונה, סימן שני ממערכת הסימנים השנייה, ומספר שהוא הסכום של המספרים המותאמים לשני הסימנים,

כאשר מסדרים את הריבוע כריבוע גרקו-לטיני מיוחד, מתקבל ריבוע גרקו-לטיני עם ריבוע קסם-על של מספרים<ref></ref>. בדוגמה של ציור 7 מספר היעד הוא 20.

==הערות שוליים==

קטגוריה:שעשועי מתמטיקה
אבי פינקנאוור

אבי ליאה פינקנאוור (באנגלית: Abby Lea Finkenauer; נולדה ב-27 בדצמבר 1988) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס הראשון של מדינת איווה. להוציא את אלכסנדריה אוקסיו-קורטז, פינקנאוור הייתה האישה הצעירה ביותר בקונגרס של ארצות הברית, ולצד סינדי אקסני היא הראשונה שייצגה את איווה בבית הנבחרים.

== ביוגרפיה ==
פינקנאוור נולדה בעיר דביוק (Dubuque) שבמערב מדינת איווה, השוכנת במחוז בעל אותו השם. היא גדלה בעיירה שֶריל במחיצתם של אביה הרתך ואמה אשת החינוך שעבדה בבתי ספר ציבוריים. ב-2006 סיימה פינקנאוור את לימודיה התיכוניים בתיכון המפסטיד, וב-2011 השלימה לימודי תואר ראשון ביחסי ציבור באוניברסיטת דרייק השוכנת בבירת המדינה, דה מוין.

ב-2006 הייתה פינקנאוור מתמחה אישית של חבר הקונגרס ג'ים נאזל, רפובליקני שייצג את צפון-מזרח איווה בקונגרס, לימים מנהל משרד הניהול והתקציב. בשנה שלאחר מכן עברה להתמחות אצל פט מרפי, יושב ראש בית הנבחרים של איווה מטעם המפלגה הדמוקרטית. ב-2007 פינקנאוור שימשה כרכזת המתנדבים במטה הבחירות הנשיאותי של ג'ו ביידן באיווה. מאוחר יותר הייתה עוזרת פרלמנטרית עבור חבר בית הנבחרים של איווה טוד טיילור ומומחית לענייני תקשורת בקרן הקהילתית של דביוק רבתי.

מרפי בחר שלא להתמודד למושבו בבית המחוקקים של איווה לקראת בחירות 2014 כדי לנהל מסע בחירות — שבסופו של דבר לא נשא פרות — לקונגרס האמריקאי, ופינקנאוור התמודדה על מושבו של מרפי בבית הנבחרים ולבסוף ניצחה. בבחירות המקדימות שנערכו במפלגה הדמוקרטית היא גברה על עמיתה סטיב דאוזל וקיבלה 57.8% מקולות הבוחרים. בבחירות הכלליות ניצבה בפני המשפטן דניאל דלוי, וגם אותו ניצחה עם 60.8% מהקולות. היא הייתה בת 25 בלבד כשנבחרה לראשונה לבית הנבחרים של באיווה.

לקראת בחירות 2016 בארצות הברית פינקנאוור מיאנה להתמודד מחדש לבית המחוקקים המדינתי. במאי 2017 הודיעה פינקנאוור על מועמדותה לייצוג מחוז הקונגרס הראשון של איווה בבית הנבחרים של ארצות הברית, אותו ייצג חבר הקונגרס המכהן רוד בלאם מאז 2015. בלאם היה זה שגבר על פט מרפי, הבוס לשעבר של פינקנאוור, בבחירות 2014. ב-5 ביוני 2018 זכתה במועמדות מפלגתה לבית הנבחרים תוך שהיא גוברת על שני מועמדים אחרים עם 67% מהקולות. ב-1 באוקטובר 2018 הביע נשיא ארצות הברית לשעבר ברק אובמה את תמיכתו בפינקנאוור. ביום הבחירות הכלליות ניצחה את בלאם בורב זעום כשלה 50.9% מקולות הבוחרים.

סינדי אקסני, שנבחרה באותו היום לבית הנבחרים כנציגת מחוז הקונגרס השלישי של איווה, לצד פינקנאוור, הן הנשים הראשונות שייצגו את איווה בבית הנבחרים. היא האישה השנייה הצעירה ביותר שנבחרה אי פעם לבית הנבחרים, כשהיא מבוגרת בעשרה חודשים מעמיתתה הדמוקרטית אלכסנדריה אוקסיו-קורטז ממדינת ניו יורק. לפינקאוור מלאו 30 שנים שבוע טרם השבעתה לתפקיד.

ב-4 בנובמבר 2020 הפסידה פינקנאוור בבחירות לכהונה שנייה בבית הנבחרים לאשלי הינסון, מועמדת המפלגה הרפובליקנית. כהונתה הסתיימה עם התפזרות הקונגרס ה-116 של ארצות הברית. ב-2022 התמידדה פינקנאוור למועמדת המפלגה הדמוקרטית לסנאט של ארצות הברית, אך הפסידה למייקל פרנקן.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת דרייק
קטגוריה:חברי האספה הכללית של איווה
קטגוריה:חברי הקונגרס ה-116 של ארצות הברית
קטגוריה:חברי בית הנבחרים של ארצות הברית מאיווה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
בית"ר נהריה

בית"ר נהריה היא קבוצת כדורגל ישראלית מהעיר נהריה, המשחקת בליגה ב' צפון א'.

==היסטוריה==
הקבוצה נוסדה בשנת 1962 ובעונתה הראשונה בליגה ג' סיימה במקום הראשון ועלתה לליגה ב'.

עד שנות ה-80', בית"ר שיחקה בליגה ב' ובליגה ג' והייתה בצילה של יריבתה העירונית, הפועל נהריה ששיחקה לרוב בליגה א' ובליגה הארצית. העניינים בעיר נהריה השתנו כשבעונת 1981/1982 כשהפועל נהריה ירדה לליגה ב' ובעונת 1984/1985 בית"ר נהריה עשתה היסטוריה כשעלתה לראשונה בתולדותיה לליגה א'. בעונתם הראשונה בליגה א' (1985/1986) סיימה הקבוצה במקום השני והעפילה למשחקי הפלייאוף במסגרתם ניצחה את הפועל ראשון לציון (2-2, 2-1) ורשמה עליית ליגה שני ברציפות, לליגה הארצית, אז הליגה השנייה.

בית"ר שיחקה בליגה הארצית עונה אחת בלבד אחרי שניצחו רק ארבעה משחקים באותה עונה וסיימו במקום הלפני אחרון וירדו חזרה לליגה א'. עונה לאחר מכן השלימה ירידת ליגה שנייה ברציפות, לליגה ב'. ב-1995 הודיעה הקבוצה על הפסקת פעילותה.

בית"ר נהריה הוקמה מחדש בשנת 2007 ובתוך עונה עלו לליגה ב'. 

בעונת 2012/2013, סיימה במקום הראשון שהפער מהמקום השני עמד על 13 נקודות ועלתה לליגה א'. 

בעונת 2014/2015, סיימה הקבוצה במקום ה-15 וירדה חזרה לליגה ב'.

בעונת 2019/2020 שיחקה בית״ר נהריה בליגה ב' (צפון א') וסיימה במקום ה-7 בטבלה מתוך 16 קבוצות.

בעונת 2022/2023 סיימה הקבוצה במקום ה-6 ונשארה לעוד עונה בליגה ב' (צפון א').<ref></ref>

==שחקני עבר בולטים==

==קישורים חיצוניים==
*
*

==הערות שוליים==

*
קטגוריה:קבוצות כדורגל ישראליות
נהריה
קטגוריה:קבוצות כדורגל שהוקמו ב-1962
קטגוריה:קבוצות כדורגל שהוקמו ב-2007
ארכאוניקטריס

ארכאוניקטריס (שם מדעי: Archaeonycteris; מילולית: "לילן עתיק") הוא סוג נכחד של עטלף שחי במשך תחילת עד אמצע האאוקן ברחבי אירופה ובהודו. הוא הוגדר בשנת 1917 בידי החוקר השווייצרי פייר רביליו . למרות שמו הוא לא היה קרוב ביותר למשפחת הלילניים, והיה קדום יותר מכל סוג עטלף למעט הפלאוכירופטריקס שחי לצידו.

עטלף זה היה קטן מאוד, עם מוטת כנפיים של 25 עד 30 סנטימטרים. עטלף זה היה מעופף חלש יחסית שנע בעיקר בדאייה וניזון מחרקים איטיים וכבדים יחסית כמו חיפושיות, אשר נמצאו בתכולת קיבתו. העטלף חי ביערות הגשם שהיו בעבר סביב אירופה ואסיה. הייתה לו אקולוקציה בדומה לעטלפי חרקים מודרניים, והוא כנראה היה פעיל בלילות, אז הוא נמנע מטריפה של עופות דורסים.

==מיון==
עטלף קדום זה שונה מהעטלפים המודרניים במספר מאפיינים, והוא שייך למשפחה הקדומה Archaeonycteridae, הקרובה למשפחות הנכחדות Palaeochiropterygidae ו-Icaronycteridae. שלוש משפחות אלו נחשבות לקרובות בעיקר לעטלפי הפירות, אף על פי שהם היו קטנים בהרבה וניזונו מחרקים. מעריכים שמשפחה זו הייתה מאבותיהם של העטלפים אוכלי החרקים האמיתיים, אם כי יש המערערים על קשר זה.

בסוג עטלף זה שייכים המינים הבאים:
* Archaeonycteris trigonodon - נמצא בתצורת מסל שבהסן, גרמניה
* Archaeonycteris pollex - נמצא בתצורת מסל
* Archaeonycteris brailloni - נמצא בתצורות בצרפת
* Archaeonycteris relicta - נמצא בתצורות באנגליה
* Archaeonycteris storchi - נמצא בתצורות בהודו

מין נוסף נמצא בפורטוגל בשנת 2009 ומכונה Archaeonycteris praecursor, אך מקובל שהוא שייך לסוג אחר דומה.

==קישורים חיצוניים==

קטגוריה:בעלי חיים שתוארו ב-1917
קטגוריה:טקסונים שתוארו בידי פייר רביליוד
קטגוריה:עטלפים פרהיסטוריים
קטגוריה:יונקים שחיו באאוקן באירופה
קטגוריה:יונקים שחיו באאוקן באסיה
קטגוריה:מאובני טקסונים שתוארו ב-1917
השחף (סרט, 2018)

השחף (באנגלית: The Seagull) הוא סרט דרמה היסטורית אמריקאי משנת 2018. את הסרט ביים מייקל מאייר. התסריט המבוסס על המחזה באותו שם מאת אנטון צ'כוב נכתב בידי סטיבן קאראם. בסרט מככבים אנט בנינג, סירשה רונן, קורי סטול, אליזבת מוס, מייר וינינגהם, ג'ון טיני, גלן פלשלר, מייקל זיגן, בילי האוול ובריאן דנהי. הצילומים החלו ביוני 2015 בעיר ניו יורק. הקרנת הבכורה נערכה בפסטיבל הסרטים טרייבקה ב-21 באפריל 2018. הסרט יצא לאקרנים ב-11 במאי 2018 בהפצת Sony Pictures Classics.

==תקציר עלילה==
הסיפור מתרחש ברוסיה בתחילת המאה העשרים. שחקנית מזדקנת בשם אירנה ארקאדינה באה לבקר את אחיה, פיוטר ניקולאייביץ' סורין, באחוזתו הכפרית, שם מתגורר גם בנה קונסטאנטין. איתה מגיע מאהבה, הסופר המפורסם בוריס טריגורין. נינה, צעירה תמימה ומשוחררת הגרה באחוזה סמוכה, נמצאת בקשר רומנטי עם קונסטנטין, ומתאהבת בבוריס.

==צוות השחקנים==
* אנט בנינג – אירנה ארקאדינה
* סירשה רונן – נינה זארייצ'נאייה
* קורי סטול – בוריס טריגורין
* אליזבת מוס – מאשה
* מייר וינינגהם – פולינה
* ג'ון טיני – ד"ר דורן
* גלן פלשלר – שאמרייב
* מייקל זיגן – מיכאיל
* בילי האוול – קונסטנטין טרפליוב
* בריאן דנהי – סורין

==הפקה==
ב-13 במאי 2015 פורסם שמייקל מאייר יביים עיבוד למחזה "השחף" מאת אנטון צ'כוב, לפי תסריט מאת סטיבן קאראם. סירשה רונן ואנט בנינג נבחרו לככב בסרט לצדם של קורי סטול ובילי האוול. המפיקים הם לזלי אורדנג, טום הולס ורוברט סלרנו.

הצילומים החלו ב-29 ביוני 2015 בעיר ניו יורק. חלקו הגדול של הסרט צולם בארו פארק בעיירה מונרו שבמדינת ניו יורק.

==יציאה לאקרנים==
באוקטובר 2017 רכשה חברת Sony Pictures Classics את זכויות ההפצה של הסרט. הקרנת הבכורה נערכה בפסטיבל הסרטים טרייבקה ב-21 באפריל 2018. ב-11 במאי 2017 יצא הסרט לאקרנים.

==קישורים חיצוניים==

==הערות שוליים==

קטגוריה:סרטי 2018
קטגוריה:סרטים שעלילתם מתרחשת ברוסיה
קטגוריה:סרטי דרמה אמריקאיים
קטגוריה:סרטים באנגלית
OooWee

OooWee הוא שיר שהקליטה הראפרית האמריקאית רפסודי בשיתוף הזמר-יוצר האמריקאי אנדרסון פאאק. השיר יצא לאור ב-16 בנובמבר 2016, כחלק מהמיני-אלבום השלשי של רפסודי, Crown וכחלק מאלבום האולפן השני שלה, Laila's Wisdom, על ידי חברת התקליטים ג'מלה רקורדס.<ref></ref><ref></ref>

== רקע וכתיבה ==
השיר נכתב על ידי רפסודי ואנדרסון פאאק והופק על ידי חייריס. השיר הוא בסגנון ההיפ הופ המאפיין שירים נוספים מהאלבום.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.<ref name=":0"></ref><ref name=":1"></ref>

== הצלחה ==
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-12 מיליון.<ref name=":0" /><ref name=":1" />

== הערות שוליים ==

קטגוריה:שירי רפסודי
פסטיבל הריקוד של קנדה

הופעת סולו בפסטיבל 2005 של הרקדן פול-אנדרה פורטייה (Paul-André Fortier)
פסטיבל הריקוד של קנדה (באנגלית: Canada Dance Festival) היה פסטיבל שנתי, אשר התקיים בעיר אוטווה בירת קנדה בשנים 1987–2017.
== היסטוריה ==
מטרת הפסטיבל הייתה לתת במה לעבודותיהם של הכוריאוגרפים ולהקות הריקוד המתקדמים והחדישים ביותר במדינה ולמגוון התרבותי שלה. הפסטיבל נערך באביב או בראשית הקיץ, נמשך תשעה עד 15 ימים והשתתפו בו כ-250 אמנים מכל חלקי קנדה. הוא כלל הופעות במרכז האמנויות הלאומי באוטווה כמו גם בגלריה הלאומית של קנדה ובאתרים נבחרים אחרים בעיר.

מ-1997 ואילך הופקה מדי שנתיים גם מהדורה מוקטנת של הפסטיבל בשם Dance Advance במטרה לקדם את הריקוד באוטווה. במסגרתה הופיעו רקדנים מקצועיים וחובבים מאזור אוטווה בהופעות ללא תשלום.

הפסטיבל משך אליו אמרגני ריקוד ועיתונאי תרבות מרחבי העולם, שביקשו להתעדכן בסצנת הריקודים העכשווית של קנדה ולבחור מתוכה מופעים שיעלו במיקומים אחרים. במהלך שנות קיומו קידם את הפקתן של 95 עבודות ריקוד חדשות וסייע לקדם את הקריירות של כמה מהרקדנים הבולטים בקנדה.

הפסטיבל הופק על ידי ארגון ללא מטרת רווח - אגודת פסטיבל הריקוד של קנדה, בסיוע כספי של גורמים ממשלתיים ופרטיים. מהדורת הפסטיבל לשנת 2018 בוטלה בשל קשיי מימון. מאז לא התקיים הפסטיבל.

==קישורים חיצוניים==
* 
* [https://nac-cna.ca/en/canadadancefestival פסטיבל הריקוד 2017], באתר מרכז האמנויות הלאומי של קנדה
* [https://web.archive.org/web/20190319173341/http://canadadance.ca/cdf-2018-announcement/ ההודעה על ביטול פסטיבל 2018], מאורכבת באתר Web Archive

==הערות שוליים==

ריקוד קנדה
קטגוריה:מחול מודרני
קטגוריה:קנדה: פסטיבלים
קטגוריה:אוטווה
מפקד האוכלוסין ברוסיה (2010)

סמל מפקד האוכלוסין הרוסי 2010
בסוורודווינסק]]
מפקד אוכלוסין 2010 של הפדרציה הרוסית היה המפקד הראשון של אוכלוסיית הפדרציה הרוסית מאז 2002 והשני לאחר פירוק ברית המועצות. ההכנות למפקד החלו בשנת 2007 והמפקד עצמו התקיים בין ה-14 באוקטובר ל-25 באוקטובר.<ref>[http://www.rg.ru/2010/10/15/perepis.html "Осенний пересчет"]. "Rossiyskaya Gazeta", October 15, 2010</ref>
מטבע 10 רובל המנציח את מפקד 2010

== המפקד ==
המפקד נקבע במקור לאוקטובר 2010, לפני שתוזמן מחדש בסוף 2013, תוך ציון סיבות כלכליות, אף כי משערים כי מניעים פוליטיים השפיעו על ההחלטה. עם זאת, בסוף 2009 הודיע ראש הממשלה פוטין כי ממשלת רוסיה הקצתה 10.5 מיליארד רובל כדי לערוך את המפקד כמתוכנן במקור (באוקטובר 2010).

== תוצאות ==
המפקד רשם את מספר האוכלוסייה כ-142.9 מיליון, ירידה של 2.3 מיליון (1.6%) מאז מפקד האוכלוסין בשנת 2002. האוכלוסייה מונה 73.7% עירוניים (105.3 מיליון) וכ-26.3% כפריים (37.5 מיליון). הגיל החציוני הוא 38 שנים. ההרכב האתני נשלט על ידי הרוסים (80.9% מהאוכלוסייה).<ref></ref>
<br />

== ראו גם ==
* דמוגרפיה של רוסיה

== קישורים חיצוניים ==

* 
* [http://en.rian.ru/infographics/20111222/170405728.html תוצאות סופיות של מפקד האוכלוסין הרוסי 2010]
* [https://community.oecd.org/servlet/JiveServlet/previewBody/44768-102-1-83637/2012%20Trento%20Seminar_Day%202_Panel%201_Venera%20Chumarina%20and%20Mikhail%20Gundarev.pdf תוצאות מפקד האוכלוסין בכל רוסיה 2010]

== הערות שוליים ==

קטגוריה:2010 ברוסיה
קטגוריה:מפקדי אוכלוסין
דובי יונג

דב-יששכר "דובי" יונג (נולד ב-7 ביוני 1950) הוא תת-ניצב בדימוס במשטרת ישראל.

== ביוגרפיה ==
יונג נולד וגדל בשכונת תל גנים ברמת גן והוא נכדו של הרב יששכר דב יונג, שהיה ממקימי כפר חסידים<ref></ref>. למד בתיכון עירוני דתי רמת גן.

בנעוריו היה חותר סקיף, זוגי ורביעייה בנבחרת ישראל לנוער.

טרם גיוסו לצה"ל זכה באליפות צה"ל ובאליפות ישראל לנוער בירי בשלשה מצבים. מאמנו היה קהת שור, מקורבנות טבח הספורטאים באולימפיאדת מינכן.

עם גיוסו לצה"ל בשנת 1968 שובץ כמדריך קליעה וצלפים במועדון הגדנ"ע ברמת גן. בשנת 1969 התנדב לבית הספר לצליפה, שם שימש כמדריך ראשי וצלף מבצעי בכל גזרות הפעילות, עד שחרורו.

בשנת 1971 שימש כמדריך קליעה לנכים ב"בית הלוחם", תל אביב, ושימש כמפקד גדוד נוער קליעה, 11 מועדוני קליעה במרכז.

בשנת 1973 יצא לקורס קצינים בבה"ד 1, בסיום הקורס שירת כקצין קליעה וצליפה.

בשנים 1978–1982 שירת בימ"מ כמפקד מחלקת הצלפים, קצין קליעה ותו"ל.

בשנת 1983 מונה למפקד גזרת שרון במג"ב.

בשנת 1985 מונה למפג"ד של העיר צידון בלבנון והיה אחראי על כוחות צה"ל ולוחמי מג"ב.

בשנת 1988 מונה למפקד על מחנות הפליטים ברצועת עזה.

בשנת 1989 מונה למפקד כוח לתגובה מידית ברצועת עזה ופיקד על אירועי הפרות סדר.

בשנת 1993 קודם לדרגת ניצב משנה, מונה למפקד בסיס האימונים של מג"ב במכמש והקים את בית הספר בסא"ר על שם יצחק רבין.

בשנת 1996 פיקד על משלחת לוחמי וקציני יס"מ בקורס לניהול משברים שנערך במדינת לואיזיאנה, ארצות הברית.

בשנת 1997 מונה למפקד מג"ב בגזרת חברון, בתפקיד זה השתתף בעשרות מבצעים.

בשנת 1999 סיים קורס לניהול ופיקוד קצינים בכירים במשטרת ישראל ומונה לקצין אגף המבצעים של משטרת ישראל במחוז תל אביב.

בשנת 2000 קודם לדרגת תת-ניצב ומונה לראש מחלקת ההדרכה של משטרת ישראל במטה הארצי בירושלים.

בשנת 2001, מונה על ידי השר לביטחון פנים, עוזי לנדאו, ומפכ"ל משטרת ישראל, שלמה אהרונישקי, למפקד המטה לכוחות המיוחדים של משטרת ישראל, תפקיד אותו ביצע עד שפרש לגמלאות בשנת 2006.

החל משנת 2002 הוא עמית במרכז מדיניות לטרור ICT במרכז הבינתחומי הרצליה.

החל משנת 2007 הוא יועץ בינלאומי ללוחמה בטרור והגנת המולדת.

החל משנת 2008 הוא חבר בצוותי חשיבה של נאט"ו.

בשנים 2018-2010 גויס יונג למערך החירום של המשרד לביטחון הפנים והמנ"ל (מרכז ניהול המשברים הלאומי/ מל"ל/תא פנים).

בשנת 2020 הצטרף לתנועת "הביטחוניסטים".

יונג נשוי ואב לחמישה, בעל תואר ראשון בקרימינולוגיה, סוציולוגיה ואנתרופולוגיה, בהצטיינות, מאוניברסיטת בר-אילן.

== קישורים חיצוניים ==
* 
* 
* 
* 
* [https://jcpa.org.il/article/קצינים-בכירים-קובעים-לחץ-על-הרשות-הפלס/ קצינים בכירים קובעים: לחץ על הרשות הפלסטינית הוא המפתח לסיום תשלומי הטרור], באתר [https://jcpa.org.il/ המרכז הירושלמי לענייני ציבור ומדינה], 28 ביוני 2017
* "[https://www.hasharon-post.co.il/hpnews/73976 אני מביא איתי מחויבות מוחלטת לתפקיד, מחויבות מלאה למשפחה, ערכי אהבת אדם ואהבת ישראל]", באתר [https://www.hasharon-post.co.il/hpnews/73976 השרון פוסט], 18 בספטמבר 2018
* אמיר לוי, [https://mida.org.il/2020/04/01/משבר-הקורונה-זה-לא-הזמן-לפוליטיקלי-קור/ "משבר הקורונה זה לא הזמן לפוליטיקלי קורקט של המשטרה"], [https://mida.org.il/ באתר מידה], 1 באפריל 2020

== הערות שוליים ==

קטגוריה:שוטרי משמר הגבול
קטגוריה:תתי-ניצבים במשטרת ישראל
קטגוריה:חברי הביטחוניסטים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1950
Love (שיר של לנה דל ריי)

Love (בעברית: אהבה) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן החמישי שלה, Lust for Life.<ref name=":0"></ref> השיר יצא לאור ב-18 בפברואר 2017, כסינגל הראשון והפותח מתוך האלבום.

השיר הגיע למקום ה-44 במצעד הבילבורד הוט 100.

== רקע וכתיבה ==
השיר נכתב על ידי לנה דל ריי, ריק נואלס, בני בלנקו ואמיל הייני והופק על ידי לנה דל ריי, ריק נואלס, בני בלנקו, אמיל הייני וקירון מנזיס.<ref></ref> ב-17 בפברואר 2017, פורסמו פוסטרים של השיר ברחבי לוס אנג'לס, עד שלמחרת הוא יצא באופן רשמי.<ref></ref><ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-180 מיליון השמעות.<ref name=":0" />

== הצלחה ==
השיר זכה להצלחה בארצות הברית, כאשר הצליח להיכנס אל מצעד הבילבורד הוט 100, תוך שהגיע שם אל המקום ה-44 בשיאו.<ref></ref> באיטליה, זכה להצלחה גם כן, כאשר הגיע במצעד השירים של המדינה אל המקום ה-53 תוך שקיבל את תואר הזהב, על מכירות של למעלה מ-25,000 עותקים במדינה.<ref></ref>

איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה.<ref name=":1" />

== וידאו קליפ ==
הווידאו קליפ המלא של השיר צולם ביוני 2016, כפי שפורסם ב-BreatheHeavy.com. מעצבת השיער של דל ריי, אנה קופון, שיתופה תמונות הקשורות אליו באינסטגרם, אך אלה נמחקו בהמשך.<ref></ref> ב-20 בפברואר 2017, דל ריי הכריזה על צאתו הרשמית של הקליפ. זמן קצר לאחר מכן, היה זמין ביוטיוב.<ref name=":2"></ref>

נכון לדצמבר 2022, מונה הצפיות של הקליפ עומד על למעלה מ-209 מיליון צפיות.<ref name=":2" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)<ref></ref>
|זהב
|25,000<small></small>
|-
!ארצות הברית (RIAA)<ref></ref>
|פלטינה
|1,000,000<small></small>
|-
!הממלכה המאוחדת (BPI)<ref name=":1"></ref>
|כסף
|200,000<small></small>
|-
! colspan="3" |סטרימינג
|-
!שוודיה (GLF)<ref></ref>
|זהב
|4,000,000†
|-
| colspan="3" |<small> מכירות + הזרמת מדיה בלבד</small>† <small>הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
! scope="row" |עולם
|18 בפברואר 2017
|הזרמת מוזיקה • הורדה דיגיטלית
| rowspan="3" |אינטרסקופ • פולידור
|style="text-align:center;"|<ref></ref>
|-
! scope="row" |איטליה
| rowspan="2" |24 בפברואר 2017
| rowspan="2" |רדיו להיטים עכשוויים
|style="text-align:center;"|<ref></ref>
|-
! scope="row" |הממלכה המאוחדת
|style="text-align:center;"|<ref></ref>
|-
! scope="row" |ארצות הברית
|28 במרץ 2017
|רדיו אלטרנטיבי
|אינטרסקופ
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי אמיל הייני
קטגוריה:שירים שהופקו על ידי בני בלנקו
קטגוריה:שירים שהופקו על ידי ריק נואלס
קטגוריה:בלדות פופ
קטגוריה:שירים אלקטרוניים אמריקאיים
קטגוריה:סינגלים בהוצאת קפיטול רקורדס
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
חימום (ספורט)

שחקני [[נבחרת אנדורה בכדורגל מתחממים לפני אימון]]
חימום הוא פעילות גופנית בעצימות נמוכה שמטרתה הכנת השריר לפעילות וצמצום הסיכון לפציעה.

== מבנה החימום ==
קופצת סקי בחימום לפני קפיצה]]
ישנם שני סוגי חימום - חימום אקטיבי (הכולל חימום כללי וחימום מותאם) וחימום פאסיבי.

=== חימום אקטיבי ===
חימום אקטיבי כולל פעילות אירובית בעצימות נמוכה, מתיחות ותרגילים מותאמים. פעולות אירובית נפוצות הן ריצה קלה, רכיבה על אופניים, קפיצה בחבל ותרגילי התעמלות שונים. ישנה נטייה בקרב ספורטאים לבצע חימום חלקי בלבד.

=== חימום פסיבי ===
חימום פסיבי נועד להעלות את טמפרטורת הגוף או את טמפרטורת השריר תוך שימוש באמצעים כגון מקלחת חמה, סאונה ופד חימום .

== השפעות החימום ==
חימום יוצר התחממות בשריר, שמאיצה את קצב שחרור החמצן מההמוגלובין בדם אל השריר, מובילה להתרחבות כלי דם וייתכן גם שמאיצה את קצב ההעברה הסינפטית. בנוסף, מוביל החימום לעלייה בגמישות השרירים והגידים, להאצת הדופק, להאצת קצב שחרור החמצן מהמיוגלובין בשרירים ולעלייה בקצב ובעוצמת התכווצויות השרירים באמצעות האצת תהליכים מטבוליים והפחתת הצמיגות הפנימית.

חימום מוביל לשיפור בביצועים בענפי ספורט שונים, ומצמצם את הסיכוי לפציעות בשריר. בנוסף, לחימום השפעה פסיכולוגית על ספורטאים.

== לקריאה נוספת ==

== קישורים חיצוניים ==

* ברוך ויינשלבוים, [https://www.wingate.org.il/Index.asp?CategoryID=635&ArticleID=4496&VolumeID=27 "חימום" לפני פעילות גופנית כן או לא?], באתר מכון וינגייט, 6 בנובמבר 2011.
* אריק שרון, [https://www.clalit.co.il/he/lifestyle/sport/Pages/warm_up.aspx לך תתחמם איתה! למה החימום חשוב (ומה זה תורם)], באתר כללית, 9 במרץ 2011.
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רפואת ספורט
קטגוריה:מונחים בספורט
מכשיר אידוי מים

מכשיר אדים ביתי
[[מאווררים עם מכשיר אדים]]
מכשיר אידוי מים או מכשיר אדים הוא מכשיר המגביר את הלחות באוויר באמצעות אידוי מים. ניתן להבדיל בין מכשירים ביתיים לחדרים בודדים לבין מכשירים גדולים יותר בעלי חיבור קבוע לצנרת המים המחוברים למערכת אוורור מרכזית .

==רקע==
רמת לחות נמוכה עשויה להופיע באזורי אקלים מדברי או בתוך חללים ממוזגים באופן מלאכותי. בימי החורף, הלחות עשויה לרדת עד לרמה של 10-20%. רמת לחות נמוכה עלולה לגרום לתופעות בריאותיות שליליות, על ידי ייבוש קרום רירי כמו רירית האף והגרון ועלולה לגרום למצוקה נשימתית. רמת לחות נמוכה עלולה גם להשפיע על רהיטים העשויים מעץ, ספרים יצירות אמנות ועוד (לעיתים יש צורך דווקא בפעולה הפוכה, כלומר הורדת הלחות, למשל במוזיאונים במקרים שיש רמת לחות גבוהה באוויר, יש צורך בהורדת רמת הלחות במטרה להאט את הזדקנותם של ציורים ויצירות אחרות).

שימוש יתר במכשיר אדים יכול להעלות את הלחות היחסית לרמות מוגזמות, לקדם את צמיחת קרדית האבק ועובש, ועלול לגרום לדלקת ריאות מרגישות יתר. רמת הלחות המומלצת היא 30% עד 50%.<ref></ref>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מכשירי חשמל
קטגוריה:מכשירי חשמל ביתיים
חיל הכיבוש של חבר העמים הבריטי

בסיס הימי יוקוסוקה במפרץ טוקיו לידי קפטן ה. ג'. ביוקנן מהצי המלכותי האוסטרלי. ביוקנן הוביל את היחידה הצבאית הראשונה של חבר העמים הבריטי שהגיעה ליפן]]
חיל הכיבוש של חבר העמים הבריטי (באנגלית: British Commonwealth Occupation Force, בראשי תיבות: BCOF) היה כוח צבאי מאוסטרליה, בריטניה, הודו וניו זילנד שהשתתף בכיבוש הצבאי של יפן על ידי בעלות הברית לאחר מלחמת העולם השנייה. הוא פעל בשנים 1946–1951 ומנה בשיא כוחו כ-40 אלף איש, שהיו כחמישית מכלל חיילי הכיבוש של בעלות הברית ביפן (היתר הגיעו מארצות הברית).

==החיל==
ראשוני חיילי החיל הגיעו ליפן ב-21 בפברואר 1946. מטהו התמקם בעיר קורה.

על החיל הוטלו שתי משימות עיקריות:
* קיום ממשל צבאי בכמה מהמחוזות המערביים של יפן - שימאנה, ימאגוצ'י, טוטורי, אוקיאמה, הירושימה והאי שיקוקו
* פירוק תעשיות המלחמה של יפן

במהלך תקופת קיומו של החיל היו חיילים אוסטרלים המרכיב הגדול ביותר בו. כוחו המקורי מנה שש חטיבות רגלים. בנוסף אליהן כלל החיל זרוע אווירית - טייסות אחדות של מטוסי ספיטפייר, מוסטנג וקורסייר, וכן כוח ימי, שהגיע מתוך צי האוקיינוס השקט הבריטי.

באופן מסורתי עמד בראש החיל מפקד מאוסטרליה. היו אלו הלוטננט גנרלים הוראס רוברטסון , ג'ון נורת'קוט וויליאם ברידג'פורד .

החל בשנת 1947 החל הכוח לצמצם את פעילותו. בסיסיו שימשו כשטח היערכות ליחידות צבאות חבר העמים הבריטי שיצאו להשתתף במלחמת קוריאה. הכוח חדל למעשה לפעול ב-1951, לאחר שהפיקוד על כוחות חבר העמים ביפן הועבר לידי כוחות חבר העמים הבריטי בקוריאה .

==קישורים חיצוניים==

* James Wood, [https://web.archive.org/web/20141130082503/http://www.awm.gov.au/atwar/BCOF_history.pdf The Australian Military Contribution to the Occupation of Japan, 1945–1952], מאתר אנדרטת המלחמה של אוסטרליה, מאורכב באתר Web Archive

קטגוריה:שלטון הכיבוש של בעלות הברית ביפן
קטגוריה:חבר העמים הבריטי
קטגוריה:כוחות ההגנה של אוסטרליה
קטגוריה:הכוחות המזוינים של בריטניה
קטגוריה:צבא הודו הבריטית
קטגוריה:הודו: צבא וביטחון
קטגוריה:יחידות צבא ניו זילנדיות
מקטע ST

אק"ג תקין]]
באלקטרוקרדיוגרפיה, קטע ST הוא קטע המייצג את הטווח בין הדה-פולריזציה החדרית (קומפלקס QRS) לרה-פולריזציה החדרית (גל T), כלומר התקופה בה החדרים ממשיכים להיות מכווצים כדי לאפשר לדם לזרום מהם.

הקטע מתחיל מנקודה J (הנקודה בה קומפלקס QRS מסתיים) ומסתיים בהתחלת גל T, למרות זאת, מכיוון שקשה לקבוע בדיוק היכן מקטע ST מסתיים וגל T מתחיל, נוהגים להתייחס על מקטע ST וגל T ביחד.

משך הזמן התקין של מקטע ST הוא בין 5 ל 150 מילישניות.

שינויים במקטע ST יכולים להצביע על מגוון הפרעות ובראשן אוטם שריר הלב.

== משמעות קלינית ==
רישום אק"ג של אוטם בשריר הלב, ניתן להבחין בעליות ST(בצהוב) וצניחות ST(בכחול)
* למקטע ST תקין הוא קעירות קלה כלפי מעלה.
* מקטע ST שטוח, יורד או צנוח עשויים להעיד על אוטם שריר הלב.
* עליה במקטע ST עשויה להצביע על אוטם שריר הלב, רה-פולריזציה מוקדמת שפירה, היפרטרופיה של חדר שמאל, תסמונת ברוגדה, תסמונת הלב השבור ועוד.
* צניחה במקטע ST עשויה להצביע על אוטם שריר הלב, היפוקלמיה, אוטם תת-אנדוקרדיאלי, הרעלת דיגיטליס ועוד.

==קישורים חיצוניים==

==הערות שוליים==

קטגוריה:אלקטרופיזיולוגיה
טרופותי הבת

טרופותי הבת (באנגלית: The Gruffalo's Child) הוא ספר ילדים מאת ג'וליה דונלדסון, אשר אויר על ידי אקסל שפלר. זהו ספר ההמשך לספר הילדים "טרופותי". הספר יצא לאור לראשונה ב-3 בספטמבר 2004, ומאז הופקו לו הצגה וסרט.

בישראל הופץ הספר על ידי "כנרת זמורה-ביתן דביר", ותורגם לעברית על ידי רימונה די-נור.
== עלילה ==
זהו ספר המשך לספר "טרופותי". הסיפור הוא על הילדה של טרופותי שלמרות אזהרת אביה, יוצאת ליער החשוך כדי למצוא את העכבר הרע והגדול, הדבר היחיד שאביה חושש ממנו.

במהלך מסעה החורפי היא נתקלת בנחש, ינשוף ושועל שמופיעים בספר "טרופותי", ובכל אחד מהם היא חושדת תחילה שהוא "העכבר הרע והגדול", אך כל אחד בתורו אומר לה היכן היא יכולה למצוא את "העכבר הרע הגדול" האמיתי. בסופו של דבר היא מבינה שהחיות (ואולי גם אביה) עבדו עליה, והיא מודה בעצב שהיא "לא מאמינה ב'עכבר הרע הגדול".

בשלב זה, היא נתקלת בעכבר הקטן מטרופותי, שתמיד הכשיל את אביה. העכבר מזמין אותה לפגוש את "העכבר הרע והגדול", אותו הוא יוצר באמצעות אור ירח כדי להקרין צל מוגדל ומפחיד. הילדה של טרופותי בורחת וחוזרת למערה של טרופותי תוך אמונה באביה.

== ביקורת ==
על פי דעתה של גילי בר-הלל, "טרופותי הבת" הוא "נפילה" לעומת הספר הקודם<ref></ref>

הספר זכה בתו "ספרות שווה" באתר "תרבות שווה". האתר בוחן בספרות ובתרבות היבטים של מגדר ומגוון, ומשמעות התו היא, שעל-פי תפיסת מובילי האתר, הספר הוא יצירה שוויונית ואיכותית מבחינות אלה. <ref></ref>

==קישורים חיצוניים==
* 
*[https://www.nli.org.il/en/books/NNL_ALEPH002491160/NLI טרופותי הבת, ג'וליה דונלדסון ;] איר אקסל שפלר ; עברית - רימונה די-נור. הוצאת כנרת 2005.
*טרופותי הבת, [http://www.dafdaf.co.il/Details.asp?MenuID=1&SubMenuID=116&PageID=1421 באתר דף דף.]

==הערות שוליים==

קטגוריה:ספרים שעובדו לסרטים
קטגוריה:ספרי פנטזיה
קטגוריה:ספרי ג'וליה דונלדסון
קטגוריה:ספרות אנגלית
חיישן חנייה

חיישן חנייה
חיישן חנייה בפגוש הרכב
חיישן חנייה או חיישני רוורס הם חיישני קרבה בכלי רכב, המיועדים להתריע בפני הנהג מפני מכשולים בזמן החנייה. מערכות אלה משתמשות בחיישני קול אלקטרומגנטיים.

==מערכת החיישנים==
===חיישני קרבה קוליים===
מערכת החיישנים כוללת גלאי קרבה קוליים למדידת המרחקים לחפצים סמוכים, הפועל באמצעות חיישנים הממוקמים בפגוש האחורי או בפגוש הקדמי.

החיישנים פולטים פולסים אקוסטיים, כאשר יחידת בקרה מודדת את מרווח ההחזרה של כל אות חוזר, ומחשבת את המרחק בין העצמים. במקרה של קרבה לעצם כלשהו, יחידת המכשיר הממוקמת בתוך תא הנהג פולטת צלילים להתראה, כאשר גובה הצליל ורציפותו עולים בהתאם לקרבה לעצם המזוהה. יש מערכות התראה הכוללות גם עזרים חזותיים, כמו צג LED המציין את המרחק בין כלי הרכב לעצמים המזוהים.

החיישנים האחוריים מופעלים כאשר הנהג משלב להילוך אחורי, ומושבתים כאשר נבחר הילוך אחר (מערכת החיישנים מחוברת לכבלי החשמל המזינים את פנסי תאורת הרוורס). החיישנים הקדמיים מופעלים באופן ידני, ומושבתים באופן אוטומטי כאשר הרכב מגיע למהירות קבועה מראש.

מאחר שמערכות קוליות מסתמכות על השתקפותם של גלי קול, המערכת עשויה שלא לאתר עצמים שטוחים או עצמים שאינם גדולים מספיק כדי לשקף צליל, למשל עמוד צר או עצם אורכי המופנה ישירות אל הרכב. עצמים בעלי משטחים זוויתיים עשויים להטות את גלי הקול ולמנוע את חזרתם לחיישנים, ועצמים רכים עם ספיגת קול מוגברת עשויים לגרום לחיישן לטעות בהערכת המרחק בינם לבין כלי הרכב.

===חיישני קרבה אלקטרומגנטיים===
חיישן חנייה אלקטרומגנטי (נרשם כפטנט בשנת 1992) מכיל חיישן אלקטרומגנטי המזהה קרבה לעצם כלשהו. לאחר שהתגלה עצם בסמיכות לכלי הרכב, החיישן פולט צליל לאיתות על נוכחות המכשול. אם כלי הרכב ממשיך להתקרב, הופך אות האזעקה לרציף ולגבוה יותר.

==קישורים חיצוניים==

קטגוריה:טכנולוגיה תחבורתית
קטגוריה:גלאים וחיישנים
קטגוריה:מערכות בטיחות בתחבורה
יחד (שיר של חלב ודבש)

"יחד" הוא שיר שכתבה שמרית אור, הלחין קובי אשרת וביצעה להקת חלב ודבש. השיר יצא לאור בשנת 1980.

==רקע==
השיר בוצע בשנת 1980 כשיר השירותרום של גלי צה"ל על ידי להקת חלב ודבש, שזכתה שנה קודם לכן באירוויזיון 1979. השיר נכלל באלבום "חלב ודבש 2". גלי עטרי הייתה הסולנית בשיר, אך זמן לאחר מכן היא הוחלפה בלאה לופטין, שהצטלמה במקומה לווידאו קליפ ששודר בתוכנית.

במצעד הפזמונים העברי השנתי של רשת ג' לשנת תש"ם (1980) דורג השיר במקום ה־23.

בשנת 2019 שימש השיר בפרסומת של ההסתדרות החדשה. בשנת 2020 שר אותו שייקה לוי בפרסומת של חברת אמישראגז.

==השיר בספרי תווים==
* אפי נצר, לשיר עם אפי נצר: השירים שאנו אוהבים, חלק ג, עמ' 252, ההסתדרות הכללית של העובדים בארץ ישראל, 1991. 

==קישורים חיצוניים==
* 
* 
* [https://www.nli.org.il/he/items/NNL_MUSIC_AL997009118543005171/NLI לדף השיר] באתר הספרייה הלאומית

==הערות שוליים==

קטגוריה:שירי 1980
קטגוריה:סינגלים מ-1980
קטגוריה:שירי חלב ודבש
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירי השירותרום
טרופותי

טרופותי (באנגלית: The Gruffalo) הוא ספר ילדים שנכתב על ידי ג'וליה דונלדסון ואויר על ידי אקסל שפלר, ופורסם לראשונה בשנת 1999. הספר נחשב לאחד מהספרים המוצלחים של דונלדסון, נמכר במעל 13 מיליון עותקים, תורגם ליותר מ-40 שפות, וזכה במספר פרסים של ספרות ילדים. בעקבות הצלחתו של הספר הוא פותח גם למחזמר ולסרט "טרופותי". בשנת 2005 יצא לאור ספר המשך בשם "טרופותי הבת".

== תקציר עלילה ==
הספר עוקב אחר עכבר שהולך ביער ונתקל בשלושה טורפים שמעוניינים לאכול אותו: שועל, ינשוף ונחש. העכבר מתחמק מהם בכך שמספר להם שהוא בדרך לאכול ארוחת ערב עם יצור בשם "טרופותי" שהוא ממציא בראשו, תוך כדי שהוא מפרט על תכונותיו הפיזיות המפחידות והמראה המאיים שלו לשלושת הטורפים. בזה אחר זה נבהלים הטורפים ועוזבים אותו.

לאחר שהבריח את כולם, נתקל העכבר בטרופותי האמיתי. טרופותי מאיים לאכול אותו, אך העכבר שוב משתמש בערמומיותו כדי לצאת מהצרה, בכך שהוא מראה לטרופותי כמה שלושת הטורפים חוששים ממנו ומשכנע אותו שכולם מפחדים ממנו.

== בתרבות ==
<gallery>
תמונה:Book Benches, The Gruffalo.jpg|מחווה לספר בלונדון
תמונה:Gruffalo Sculpture Final.jpg|פסלים של טרופותי והעכבר ביער דין
תמונה:Gruffalo Sculpture, Kilmardinny Loch, Bearsden.JPG|פסל של טרופותי באגם בסקוטלנד
</gallery>

== קישורים חיצוניים ==

* 
* 
* 

== הערות שוליים ==

קטגוריה:ספרים שעובדו לסרטים
קטגוריה:ספרי ילדים ונוער
קטגוריה:ספרי ג'וליה דונלדסון
קטגוריה:ספרות אנגלית
מדבר סלבדור דאלי

מדבר סלבדור דאלי.
מדבר סלבדור דאלי (בספרדית: Desierto Salvador Dalí), הידוע גם בשם עמק דאלי (בספרדית: Valle de Dalí), הוא עמק צחיח מאוד בדרום-מערב בוליביה, במחוז פוטוסי. המדבר נמצא כולו בגבולות השמורה הלאומית Fauna Andina Eduardo Abaroa, ומאופיין בנופים המזכירים את ציוריו הסוריאליסטיים של הצייר סלבדור דאלי.<ref name="sernap"> </ref>

==קישורים חיצוניים==

== הערות שוליים ==

קטגוריה:סלבדור דאלי
קטגוריה:אמריקה הדרומית: מדבריות
קטגוריה:בוליביה: גאוגרפיה
Ibtihaj

Ibtihaj הוא סינגל שהוקלט על ידי הראפרית האמריקאית רפסודי בשיתוף הזמר-יוצר האמריקאי דיאנג'לו והראפר האמריקאי ג'יזה. השיר יצא לאור ב-2 באוגוסט 2019, כסינגל הראשי מתוך האלבום השלישי של רפסודי, Eve, על ידי חברות התקליטים רוק ניישן וג'מלה רקורדס.<ref></ref>

== רקע וכתיבה ==
השיר נכתב על ידי רפסודי, דיאנג'לו, ג'יזה, 9th Wonder, פליקס קוואליר, אדי בריגטי והופק על ידי 9th Wonder. השיר הוא בסגנון ההיפ הופ אשר משלב בתוכו את סגנונות הנאו סול וה-R&B. השיר כולל דגימות מתוך שירו של החצוצרן האמריקאי וילי מיצ'ל, "",<ref></ref> ומשירו של ג'יזה, "Liquid Swords".<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי.<ref name=":0"></ref> נכון לאפריל 2020, צבר השיר בספוטיפיי כ-2 מיליון האזנות.<ref name=":0" />

== וידאו קליפ ==
הווידאו קליפ הנלווה שצולם לשיר, הועלה לערוץ היוטיוב של רפסודי ב-2 באוגוסט 2019, בסמוך לצאת הסינגל.<ref></ref>

נכון לאפריל 2020, מונה הצפיות של הקליפ עומד על כ-1.7 מיליון.

== הערות שוליים ==

קטגוריה:סינגלים מ-2019
קטגוריה:שירי רפסודי
קטגוריה:שירים באנגלית
קטגוריה:שירי R&B
אפילו חרב חדה מונחת על צווארו של אדם אל ימנע עצמו מן הרחמים

אפילו חרב חדה מונחת על צווארו של אדם אל ימנע עצמו מן הרחמים הוא פתגם עברי שמקורו בדברי האמוראים. משמעות אמרה זו היא שגם בעת צרה וסכנה גדולה אין לאדם להתיאש, ועליו להתפלל ויוכל על ידי כך לשנות את גזר דינו, קשה ככל שיהיה. בתלמוד הבבלי מיוחסת אמרה זו לחזקיהו המלך שאמר אותה בשם דוד המלך.
==מקור הפתגם בתלמוד==
בתלמוד הבבלי, במסכת ברכות, מובא שחזקיהו המלך חלה ונטה למות, בא אליו ישעיהו הנביא לבקרו, ואמר לו שהוא ימות: "ויאמר אליו: כה אמר ה', צו לביתך, כי מת אתה ולא תחיה!". לאחר דין ודברים ביניהם, אמר ישעיהו שלא יעזור לו דבר כי "כבר נגזרה עליך גזירה". בשלב זה חזקיהו ענה לישעיהו: "בן אמוץ, כלה נבואתך וצא. כך מקובלני מבית אבי אבא, אפילו חרב חדה מונחת על צוארו של אדם, אל ימנע עצמו מן הרחמים". חזקיהו לא התייאש, התפלל, והחלים ממחלתו לחמש עשרה שנים נוספות של מלכות.

רש"י מפרש, שחזקיה למד זאת מדוד שהתפלל לה' בזמן המגפה לאחר המפקד שעשה בסוף ספר שמואל: "ויאמר דוד אל יהוה בראתו את המלאך המכה בעם, ויאמר הנה אנכי חטאתי ואנכי העויתי ואלה הצאן מה עשו תהי נא ידך בי ובבית אבי." שאפילו שהמלאך כבר החל לפגוע בעם עדיין דוד התפלל לה' שתעצר המגפה. בהמשך בהמלצת גד הנביא, דוד הולך לקנות את גורן ארונה היבוסי, בונה שם מזבח ומקריב שם קורבנות, ואכן המגפה נעצרה.

רבי חיים בן עטר מדגיש שהמדובר הוא אפילו על החרב החדה של מלאך המוות, והיינו אפילו אם נודע לו שמשמים נגזר דינו למיתה עליו להתפלל משום שיוכל על ידי כך לשנות את גזר דינו.

==מתי מותר להתפלל שחולה ימות==
ישנם פוסקים שסייגו זאת והתירו להתפלל על חולה שימות אם הוא מתייסר בייסורים, אך יש שאסרו לקרובי המשפחה להתפלל תפילה שכזו אלא עליהם לעולם להתפלל לרפואת החולה.

==קישורים חיצוניים==
*הרב דוד דב לבנון, [https://www.yeshiva.org.il/midrash/2406 אפילו חרב חדה מונחת... אל ימנע עצמו מן הרחמים], באתר ישיבה
* [https://www.dirshu.co.il/אמונה-בה-בתא-הנידונים-למוות/ אמונה בה' בתא הנידונים למוות], באתר דרשו
==הערות שוליים==

קטגוריה:האמונה היהודית
קטגוריה:ניבים וביטויים חז"ליים
קטגוריה:דוד
קטגוריה:רפואה והלכה
The Law

The Law הוא שיר שהקליט הראפר האמריקאי אב-סול בשיתוף הראפרית האמריקאית רפסודי והראפר האמריקאי מק מילר. השיר יצא לאור ב-9 בדצמבר 2016, כחלק מאלבומו הרביעי של אב-סול, Do What Thou Wilt, על ידי חברת התקליטים טופ דואוג אנטרטיינמנט.<ref></ref>

== רקע וכתיבה ==
השיר נכתב על ידי אב-סול, רפסודי, מק מילר והופק על ידי בנטלי הייז. השיר הוא בסגנון ההיפ הופ אשר משלב בתוכו את סגנון הנשמה. השיר כולל בתוכו קולות רקע אשר בוצעו על ידי הזמרת האמריקאית אריאנה גרנדה, דאז בת זוגו של מק מילר.<ref></ref>

השיר עלה לרשת הזרמת המדיה ספוטיפיי, יחד עם צאת האלבום.<ref name=":0"></ref>

== הצלחה ==
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-43 מיליון.<ref name=":0" />

== הערות שוליים ==

קטגוריה:שירי רפסודי
Hurts Like Hell (שיר של פלורי)

Hurts Like Hell (בעברית: כואב כמו הגיהנום) הוא סינגל, שהוקלט על ידי הזמרת-יוצרת האמריקאית, פלורי, מתוך אלבום הבכורה שלה, Love and War.<ref name=":3"></ref><ref name=":4"></ref><ref></ref> השיר יצא לאור ב-28 ביולי 2015, כסינגל מתוך האלבום, בהוצאה עצמית.<ref name=":3" /><ref name=":4" />

בנוסף לכך, נכלל השיר באלבום האוסף .<ref></ref>

== רקע ==
את השיר כתבה פלורי ביחד עם טומי פרופיט שגם הפיק אותו.<ref name=":4" /> בשנת 2015, הוציאה פלורי את המיני-אלבום השני שלה, Arrows.<ref></ref> לאחר הצלחתו הנאה, הוציאה את השיר "Fire in My Bones", כסינגל האחרון מתוכו, עד שביולי 2015, החליטה להוציא את השיר הזה כסינגל שלא מתוך אלבום.<ref name=":4" /><ref></ref>

לבסוף, בשנת 2016, הוחלט לצרף את השיר הזה לאלבום הבכורה שלה Love and War, אשר יצא באותה השנה, תוך שהשיר עצמו תיפקד כסינגל הראשון מתוכו.<ref name=":3"/>

== ביקורות ==
באתר המוזיקה Musicismyradar, נכתב על השיר כי "האלבום הנוצץ הזה [Love and War] מסתיים בירידה. כלומר, בשיר סוחט דמעות ועצוב. המנגינה הרכה אך הרגשית הזו הוצגה בתוכנית הטלוויזיה האמריקאית "צעקה" של MTV. כמו כן, השורה "I loved, and I loved, and I lost you" שוברת את הלב".<ref></ref>

== ליריקה ==
השיר כשמו, מדבר על סבל רב שעוברת מישהי.<ref name=":4" />

== הצלחה ==
ב-29 ביולי 2015, יום לאחר צאתו של השיר כסינגל, העלתה פלורי לערוץ היוטיוב שלה את האודיו הרשמי של השיר.<ref name=":0"></ref> האודיו זכה להצלחה, תוך שצבר למעלה מ-2.5 מיליון צפיות.<ref name=":0" /> יומיים לאחר מכן, הועלה קליפ המילים של השיר, אשר צבר קרוב ל-50 מיליון צפיות.<ref></ref> קליפ מילים נוסף של השיר שתורגם לשפה הספרדית והועלה ליוטיוב, צבר 10 מיליון צפיות.<ref></ref> כמו כן, ישנן שלל גרסאות שונות של השיר שהועלו ליוטיוב גם כן וצברו עשרות מיליוני צפיות.<ref></ref>

בסמוך לצאתו, עלה השיר לרשת הזרמת המדיה, ספוטיפיי.<ref name=":1"></ref> השיר זכה שם להצלחה רבה, כאשר צבר קרוב ל-40 מיליון השמעות בסך הכול.<ref name=":1" />

== אזכורים ==
במרוצת השנים זכה השיר לגרסאות כיסוי, רמיקסים ואזכורים שונים:
* בשנת 2015, בה אוזכר בתוכנית הטלוויזיה האמריקאית "צעקה".<ref></ref>
* בשנת 2016, בה יצא רמיקס רשמי של נייטקור לשיר, אשר צבר למעלה מ-3 מיליון צפיות ביוטיוב.<ref></ref>
* בשנת 2017, בה אוזכר בתוכנית הטלוויזיה הבריטית-אמריקאית "זרה".<ref></ref>
* בשנת 2018, בה אוזכר בתוכנית הטלוויזיה אמריקאית "מורשות".<ref></ref>
* בשנת 2019, בה אוזכר בתוכנית הטלוויזיה הבריטית "אי האהבה".<ref></ref>
* בשנת 2019, בה אוזכר בתוכנית הטלוויזיה הבלגית "wtFOCK".<ref></ref>

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
! scope="row" |עולם
|28 ביולי 2015
|הורדה דיגיטלית • הזרמת מוזיקה
|הוצאת עצמית
|<ref name=":3" /><ref name=":4" />
|}

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירים על בדידות
קטגוריה:שירים על גיהנום
קטגוריה:שירים על דכדוך
קטגוריה:בלדות פופ
שוליית הקוסם (פואמה של דיקא)

שוליית הקוסם (בצרפתית: L'apprenti sorcier) היא פואמה סימפונית מאת המלחין הצרפתי פול דיקא, שחיבורה הושלם בשנת 1897. היצירה, שכותרת המשנה שלה היא "סקרצו בעקבות בלדה של גתה", נכתבה בהשראת הבלדה באותו השם מאת יוהאן וולפגנג פון גתה משנת 1797. יצירה זו זכתה לביצועים יותר מכל יצירותיו האחרות של דיקא, והופעתה בסרט האנימציה "פנטסיה" (1940) של דיסני הביאה לכך שהיא מוכרת היטב בקרב הקהל הרחב.

==קישורים חיצוניים==

* [https://imslp.org/wiki/L%27Apprenti_Sorcier_(Dukas,_Paul) תווי היצירה] בפרויקט ספריית התווים הבינלאומי

קטגוריה:ערכים שבהם תבנית בריטניקה אינה מתאימה
קטגוריה:יצירות במוזיקה קלאסית
קטגוריה:פואמות סימפוניות
קטגוריה:1897